газове. Технически експерти, които са участвали в съставянето на инвентаризацията на парниковите газове на определена държава членка или са граждани на тази държава членка, не вземат участие в прегледа на тези инвентаризационни данни.
 4. Цялостните прегледи се извършват под формата на прегледи на документацията или централизирани прегледи, както е описано в приложение ХХII. В допълнение, могат да бъдат организирани посещения в съответната държава по препоръка на екипа от технически експерти по прегледа и при консултиране със съответната държава членка.
 5. Проверките съгласно член 38, параграф 2, буква б) от Регламент (ЕС) 2018/1999 включват, когато е уместно, посочената в приложение XXII информация.
 6. Проверките, посочени в член 38, параграф 2, буква в) от Регламент (ЕС) 2018/1999, включват, когато е уместно, подробен преглед на съгласуваността на отчетените емисии и поглъщания с правилата на Съюза.
 7. Цялостните прегледи включват, когато е уместно, проверки, имащи за цел да установят дали области за подобрение, идентифицирани за дадена държава членка при прегледите от страна на РКООНИК или на Съюза, могат да представляват области за подобрение и за други държави членки.
 8. Прегледът на инвентаризациите на парниковите газове се извършва по съгласуван и обективен начин за всички засегнати държави членки.
 Член 31
 Технически корекции
 1. Техническа корекция на оценка на емисиите по смисъла на член 38, параграф 2, буква г) от Регламент (ЕС) 2018/1999 се смята за необходима, ако подценяването или надценяването превишава прага на значимост, определен в параграф 2 от настоящия член. Подробна информация за техническите корекции е уточнена в приложение XXII към настоящия регламент.
 2. Прагът на значимост за даден източник или поглътител е в размер на 0,05 % от общите национални емисии на парникови газове на съответната държава членка, без тези от ЗПЗГС, за годината на инвентаризация — обект на прегледа, или 500 kt CO2 еквивалент, като се взема под внимание по-малката от двете стойности.
 3. В отговор на констатация на Комисията, съобщена на държава членка по време на прегледа, държавата членка може да поиска промяна на своите оценки на емисиите или на отчетените емисии и поглъщания, като предостави преразгледани оценки. Ако екипът от технически експерти по прегледа счете преразгледаната оценка за подходяща, тя се включва в доклада за прегледа, посочен в член 32, и се придружава от обосновка.
 Член 32
 Окончателни доклади за прегледа
 Комисията информира съответната държава членка за приключването на цялостния преглед и предоставя на държавата членка окончателен доклад за прегледа съответно до 30 август 2027 г. и до 30 август 2032 г.
 Член 33
 Сътрудничество с държавите членки
 1. Държавите членки:
 а)
 участват в прегледа съобразно посочения в приложение ХХII график;
 б)
 номинират национален орган за контакт за целите на прегледа от страна на Съюза;
 в)
 участват в посещение в държавата и подпомагат организацията на посещението, ако е необходимо;
 г)
 предоставят отговори, допълнителна информация и коментари относно докладите за прегледа в зависимост от случая.
 2. По искане на държавите членки Комисията включва коментари относно констатациите от прегледа в окончателния доклад за прегледа, посочен в член 32.
 3. Комисията информира държавите членки за състава на екипа от технически експерти по прегледа,